钦定古今图书集成/明伦汇编/交谊典/第077卷 > 《念奴娇》〈驿中别友用东坡韵〉文天祥
## 钦定古今图书集成/明伦汇编/交谊典/第077卷 > 《念奴娇》〈驿中别友用东坡韵〉文天祥

“水天空阔，恨东风、不惜世间英物。”蜀鸟吴花残照里，
忍见荒城颓壁。铜雀春情，金人秋泪，此恨凭谁雪。堂
堂剑气，斗牛空认奇杰。那信江海馀生，南行万里，
送扁舟齐发。正为鸥盟留醉眼，细看涛生云灭。睨柱
吞嬴，回旗走懿，千古冲冠发。伴人无寐，秦淮应是孤
月。